Source: https://csmramnicusarat.wordpress.com/tag/reunire/
Timestamp: 2019-05-23 10:35:26+00:00

Document:
reunire | CSM RÂMNICU SĂRAT
Arhive pe etichete: reunire
iul. 15 2017
Olimpia sună adunarea!
O lumă și jumătate, atât au avut pauză fotbaliștii râmniceni după încheierea sezonului competițional 2016-2017.
Luni, 17 iulie, galben-albaștrii vor reveni la antrenamente în vederea pregătirii noului sezon, unul care se anunță foarte atractiv și echilibrat în ceea ce privește toate seriile celui de-al treilea eșalon fotbalistic românesc dacă stăm și analizăm întăririle pe care le-au făcut foarte multe echipe dar și dacă ținem cont de revenirea în fotbalul profesionist al unor echipe de tradiție care au reușit promovarea în Liga a III-a în această vară, Oțelul Galați, Petrolul Ploiești, Universitatea Cluj, Farul Constanța, echipe care au ca și obiectiv încă o promovare la anul.
Revenind la galben-albaștri, aceștia au programat primul antrenament, așa cum am spus, luni cu începere de la orele 18:00. După o săptămână de antrenamente la Râmnic, elevii lui Marius Tîrîlă și Sorin Bodoc vor urca la înălțime pentru o săptămână într-un cantonament centralizat la Piatra Arsă.
De csmramnicusarat  Publicat în Ştiri (Home page)	 Etichetat antrenament, divizia c, fotbal, liga 3, liga a 3-a, olimpia, olimpia ramnicu sarat, olimpia rm sarat, râmnicu sărat, reunire, rm sarat
Start de pregătire pentru Olimpia cu 26 de jucători .
Jucătorii Olimpiei Rm. Sărat au revenit astăzi la antrenamente. Aceștia s-au reunit la Stadionul Municipal în jurul orelor 14:00 pentru ca, o jumătate de oră mai târziu, să efectueze primul antrenament din acest an. La acest prim antrenament au răspuns prezent 26 de jucători, practic tot lotul râmnicenilor.
Având în vedere parcursul excelent avut de galben-albaștri în prima parte a acestui sezon, lotul Olimpiei nu a suferit modificări în ceea ce privește plecările astfel încât staff-ul tehnic dorește să se bazeze pe același lot din turul campionatului. Mai mult, putem spune că râmnicenii s-au întărit datorită revenirii lui Eduard Chivu după împrumutul de la divizionara secundă Gloria Buzău din prima parte a campionatului. Să nu uităm nici de centrul de copii și juniori care de câțiva ani produce și, cel mai bun exemplu ar fi evoluțiile foarte bune ale jucătorilor Under 19 din lotul echipei de seniori și de aceea se preconizează câteva „veniri” și de acolo. Unul din principalele obiective ale Olimpiei din acest sezon fiind acela de a promova cât mai mulți jucători tineri din propria pepinieră, jucători din Râmnic care să ducă numele Râmnicu Sărat cât mai sus în fotbal.
Săptămâna aceasta este dedicată reacomodării la efort cu antrenamente la baza proprie, după care va începe și seria amicalelor iar la începutul lunii februarie jucătorii urmează să efectueze vizita medicală.
„Astăzi am efectuat primul antrenament din acest an. Suntem, din fericire pentru noi, în efectiv complet, toți băieții sunt apți din punct de vedere fizic și avem cu toții o mare dorință de a continua ceea ce am început în prima parte a sezonului și să bucurăm publicul râmnicean la fiecare meci. Ca și achiziții, nu avem decât reîntoarcerea lui Chivu Eduard de la Gloria Buzău și promovarea în continuare, așa cum avem și ca obiectiv încă de la startul sezonului, de cât mai mulți copii din propria pepinieră la echipa mare, iar în ceea ce privește plecările, nu cred că o să fie vreuna. Să sperăm să fim sănătoși și să putem duce obiectivele la bun sfârșit!” – Marius Tîrîlă
De csmramnicusarat  Publicat în Ştiri (Home page)	 Etichetat antrenament, divizia c, fotbal, foto, liga 3, liga a 3-a, olimpia, olimpia ramnicu sarat, olimpia rm sarat, râmnicu sărat, retur, reunire, rm sarat, seria 1
Olimpia sună adunarea la începutul săptămânii viitoare
După o pauză meritată, jucătorii vicecampioanei de toamnă a Seriei I al celui de-al treilea eșalon fotbalistic românesc își vor relua antrenamentele în vederea pregătirii returului. Reunirea lotului Olimpiei va avea loc marți, 12 ianuarie, începând cu orele 14:00 atunci când râmnicenii vor efectua un antrenament ușor, de reacomodare la efort.
Proaspăt reveniți în Liga a III-a în urma câștigării barajului cu scorul general de 7-1 în dauna campioanei județului Galați, galben-albaștrii au avut un tur de campionat excepțional terminând anul 2015 pe poziția secundă. În urma celor 13 partide disputate, Olimpia a plecat neînvinsă în 9 dintre acestea, 2 partide terminându-le la egalitate și înregistrând numai 2 înfrângeri reușind să acumuleze un total de 29 de puncte.
După un an 2015 foarte bun în urma căruia râmnicenii au devenit campionii județului Buzău și, totodată, sunt prima câștigătoare a Supercupei de Buzău, dar și după un an 2015 în care s-a reușit, așa cum am precizat și mai sus, revenirea în Liga a III-a și, pe lângă acest lucru, s-a reușit și un parcurs de senzație, toată suflarea galben-albastră privește cu optimism anul în care tocmai am intrat și trage speranțe mari că se va reuși o continuare a rezultatelor foarte bune obținute până în prezent.
Returul Ligii a III-a este programat a începe la începutul lunii martie, mai precis pe 5 martie, atunci când Olimpia se va deplasa pe terenul celor de la Petrotub Roman.
De csmramnicusarat  Publicat în Ştiri (Home page)	 Etichetat campionat, fotbal, liga 3, liga a 3-a, olimpia, olimpia ramnicu sarat, olimpia rm sarat, râmnicu sărat, retur, reunire, rm sarat, seria 1
Olimpia Rm. Sărat, un nou început
În cursul zilei de luni, 22 iulie, într-o locaţie selectă din Rm. Sărat, a avut loc o întâlnire pentru a fi prezentat lotul şi noua conducere a echipei fanion a Râmnicului. La această întâlnire au participat, alături de jucătorii echipei mari, antrenorii echipei cât şi cei de la centrele de copii şi juniori, nume destul de importante din municipiu începând cu edilul oraşului, continuând cu domnul viceprimar Sorin Cârjan şi cu importanţi oameni de afaceri care au fost şi au spus răspicat şi cu această ocazie că vor rămâne în continuare alături de echipă implicându-se în noul proiect „Olimpia”, un proiect ambiţios, bazat pe seriozitate şi profesionalism.
În funcţia de preşedinte al clubului a fost propus şi votat în unanimitate domnul Ionel Matache, o persoană care a fost mereu alături de echipă ocupându-se de centrul de copii şi juniori. Alături de dânsul, în consiliul de administraţie, se găsesc nume importante atât din fotbal, în persoana domnului Marian Dorobanţu, cât şi din rândul oamenilor de afaceri cu experienţă în ceea ce priveşte sportul cu balonul rotund.
Noua Olimpia se va baza în primul rând pe centrele de copii şi juniori, iar echipa de seniori va fi alcătuită pe scheletul fotbaliştilor râmniceni cu experienţă, jucători care au făcut parte din lotul formaţiei şi în sezoanele anterioare cum ar fi Costel Toader, Marius Tîrîlă, Sergiu Ghiţulescu, Sorin Bodoc alături de care îi vom regăsi pe Ionuţ Roman revenit acasă după un retur de campionat petrecut la Gloria Buzău, Silviu Andreiu revenit de la Voinţa Lanuri, Marian Moldoveanu revenit şi el acasă după câteva sezoane în care a jucat în tricoul formaţiei F.C. Puieşti, Mugurel Măndoiu dar şi de copii talentaţi de la juniori.
În ceea ce priveşte banca tehnică a echipei mari, se va merge pe continuitate deoarece Olimpia a obţinut rezultate excelente sub mandatul domnului Dănuţ Paveliuc ca antrenor principal şi continuând cu secundul Sorin Bodoc şi Ionuţ Popa ca antrenor cu portarii. De asemenea un nume important a decis să se întoarcă la Râmnic şi să fie alături în noul proiect, domnul Viorel Bodan care va ocupa funcţia de antrenor al echipei de juniori republicani.
Într-un final, putem spune că râmnicenii se pot bucura în continuare de numele „Olimpia”, de faptul că această echipă este iubită şi nu este lăsată să moară, se vor putea bucura în continuare de fotbal şi sunt aşteptaţi la stadion pentru a susţine echipa în număr mare aşa cum au făcut-o mereu.
De csmramnicusarat  Publicat în Ştiri (Home page)	 Etichetat csm ramnicu sarat, csm rm sarat, fotbal, olimpia, olimpia ramnicu sarat, olimpia rm sarat, râmnicu sărat, reunire, rm sarat
VIDEO > Reunire Olimpia Rm. Sărat (18 iulie 2013)
De csmramnicusarat  Publicat în Galerie video	 Etichetat csm ramnicu sarat, csm rm sarat, fotbal, olimpia, olimpia ramnicu sarat, olimpia rm sarat, râmnicu sărat, reunire, rm sarat, video
Olimpia Rm. Sărat a sunat adunarea
Astăzi (n.r. joi) lotul Olimpiei Rm. Sărat s-a reunit în vederea începerii pregătirii sezonului fotbalistic 2013-2014. Dacă în privinţa lotului au fost făcute numeroase modificări, în ceea ce priveşte banca tehnică se merge pe continuitate (nici nu existau motive pentru ca lucrurile să stea altfel având în vedere rezultatele bune obţinute) şi antrenor principal a rămas Dănuţ Paveliuc avându-l ca secund pe Sorin Bodoc, iar antrenor cu portarii este Ionuţ Popa.
La primul antrenament de pe „OLIMPIA” au răspuns prezent un număr de 14 jucători. Noua echipă a Olimpiei se va construi pe scheletul fotbaliştilor cu experienţă, fotbalişti din judeţ, jucători care au evoluat în ultimii ani la Râmnic, în eşalonul al treilea, cum ar fi Marius Tîrîlă, Sergiu Ghiţulescu, Sorin Bodoc sau Răzvan Alecu. Alături de aceştia s-au întors acasă Ionuţ Roman (Gloria Buzău), Marian Moldoveanu (F.C. Puieşti), Silviu Andreiu (Voinţa Lanuri) sau Mugurel Măndoiu.
Conducerea clubului este conştientă că are în curte jucători promiţători, de perspectivă, şi de aceea au fost chemaţi la echipa mare şi Ionuţ Trufaşu, Ionuţ Andone, Bogdan Popa, Cosmin Lungu, Alex Dumitrache, Mădălin Nichiţelea şi Marius Morogan.
La începutul săptămânii viitoare sunt aşteptaţi să vină la antrenamente Sorin Bodoc, Vasilică Popa (jucător al Olimpiei care a fost împrumutat pe finalul sezonului recent încheiat la F.C. Puieşti) şi Cătălin Meşcă, jucători care au fost învoiţi pentru astăzi.
Conducerea clubului ne asigură că vor mai fi făcute transferuri, vor veni jucători de valoare de pe plan local în aşa fel încât lotul să fie unul destul de numeros, valoros şi astfel să poată fi concurenţă pe toate posturile.
Prima partidă oficială din sezonul 2013-2014 a elevilor tripletei Paveliuc-Bodoc-Popa va fi pe 31 iulie, începând cu orele 17:30, în faza a doua a Cupei României Timişoreana împotriva unui adversar ce va fi aflat în perioada următoare după ce va avea loc tragerea la sorţi.
De csmramnicusarat  Publicat în Ştiri (Home page)	 Etichetat csm ramnicu sarat, csm rm sarat, fotbal, jucatori, lot, meci, olimpia, olimpia ramnicu sarat, olimpia rm sarat, râmnicu sărat, reunire, rm sarat
Reunire Olimpia Rm. Sărat – 23 ian. 2013 –
De csmramnicusarat  Publicat în Galerie video	 Etichetat antrenament, csm ramnicu sarat, csm rm sarat, divizia c, fotbal, liga 3, liga a 3-a, olimpia, olimpia ramnicu sarat, olimpia rm sarat, râmnicu sărat, reunire, rm sarat, seria 2, video

References: CSM 
 csm 
 csm 
 csm 
 csm 
 csm 
 csm 
 csm 
 csm